nahid-hub/BLUGE-bengali-wikipedia-section-title-prediction huggingface dataset:
তার রচিত উপন্যাসের সংখ্যা ১৩, ছোটগল্প গ্রন্থের সংখ্যা ৯ এবং নাটকের সংখ্যা ৭। অধিকন্তু তিনি একটি কাব্যগ্রন্থ, একটি জীবনচরিত ও একটি প্রবন্ধগ্রন্থ রচনা করেছিলেন। মধ্য-পশ্চিমী মার্কিন দেশের মফস্বল শহরেবাসী সাধারণ মানুষের জীবনযাপন তার কখাসাহিত্যের অন্যতম উপজীব্য। তার লেখা "মিস লুলু বেট]]" ব্যাপক পাঠকপ্রিয়তা লাভ করেছিল। এটিকে তিনি নাট্যরূপ দিয়েছিলেন যা তাকে পুলিৎজার এনে দিয়েছিল।

সঠিক অনুচ্ছেদ শিরোনাম কোনটি?
titleA. রবীন্দ্রনাথের প্রভাব
titleB. সাহিত্যকীর্তি
titleC. মৃত্যু
titleD. পুরস্কার ও সম্মাননা
উত্তর: titleB
১৯৯৮ সালে অঞ্জলি ফিল্মসের ব্যানারে "বাবা কেন চাকর" ছবিটি টালিউডে পুনঃনির্মিত হয়। এতে রাজ্জাকের অভিনীত চরিত্রের ছেলের ভূমিকায় অভিনয় করেন প্রসেনজিৎ চট্টোপাধ্যায় ও তার বিপরীতে ছিলেন ঋতুপর্ণা সেনগুপ্ত। ছবিটি কলকাতায়ও ব্যবসাসফল হয়। পরে তিনি রবি কিনাগী পরিচালিত "অন্নদাতা" (২০০২) এবং স্বপন সাহা পরিচালিত "জন্মদাতা" (২০০৮) ছবিতে অভিনয় করেন। এই ছবি দুটিতে তাকে বাড়ির প্রভাবশালী গৃহকর্তারূপে দেখা যায়। এছাড়া তিনি ২০০৬ সালে "হিরো" ও "এরই নাম প্রেম" ছবিতে অভিনয় করেন। "হিরো" ছবিতে তিনি পুলিশ কনস্টেবল ভবানী শঙ্কর চরিত্রে অভিনয় করেন।

সঠিক অনুচ্ছেদ শিরোনাম কোনটি?
titleA. পার্শ্বচরিত্রে অভিনয় (২০১০-২০১৬)
titleB. টালিউড ও অন্যান্য (১৯৯৮-২০১০)
titleC. পুরস্কার ও সম্মাননা
titleD. প্রারম্ভিক জীবন ও বিবাহ
উত্তর: titleB
ভাজা ফুলকপি কাঁচা বা রান্না করা ফুলকপি থেকে তৈরি হতে পারে। ফুলকপির ফুলের ভাগে আলাদা করা হয় তারপর কড়া করে ভাজা হয়। এটি সাধারণ ভাজা হতে পারে, ; এটি রুটির সাথে, এটি পিটালি; বা এটি সহজভাবে তৈরি করা যেতে পারে। 

এটির সাধারণ পদটি মুচমুচে, যদিও তেলযুক্ত; এটির রুটিযুক্ত এবং বাটা পদের জন্য ভেতরে আদ্রতা থাকে, ফলে এটির অভ্যন্তর কম মুচমুচে হয়।

তেল নিঃসরণের পরে, এটি বিভিন্ন উপায়ে শক্ত বা সস করা যেতে পারে।

সঠিক অনুচ্ছেদ শিরোনাম কোনটি?
titleA. ইতালি
titleB. ইতিহাস
titleC. প্রস্তুতি
titleD. ভারত
উত্তর: titleC
রাউজান উপজেলার দক্ষিণাংশে পাহাড়তলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে কদলপুর ইউনিয়ন, পশ্চিমে বাগোয়ান ইউনিয়ন ও পূর্ব গুজরা ইউনিয়ন, দক্ষিণে বাগোয়ান ইউনিয়ন ও রাঙ্গুনিয়া উপজেলার বেতাগী ইউনিয়ন এবং পূর্বে রাঙ্গুনিয়া উপজেলার পোমরা ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. আয়তন
titleB. স্বাস্থ্য
titleC. অবস্থান ও সীমানা
titleD. শিক্ষা ব্যবস্থা
উত্তর: titleC
উবুন্টু ৬.০৬ এলটিএস (ড্যাপার ড্রেক), প্রকাশিত হয়েছে ১ জুন ২০০৬। এটি ক্যানোনিকাল থেকে এটি উবুন্টুর চতুর্থ প্রকাশনা এবং এটি উবুন্টুর প্রথম লং টার্ম সাপোর্ট সংস্করণ। উবুন্টু ৬.০৬, প্রকাশের নির্ধারিত তারিখ থেকে কিছুদিন দেরিতে প্রকাশিত হয়। এপ্রিল ২০০৬ তারিখে প্রকাশের জন্য নির্ধারিত এই সংস্করণের ভার্সন নম্বর ৬.০৪ নির্ধারণ করার কথা ছিল। কিন্তু এই সময়ের মধ্যে ডেভলপের কাজ সম্পন না হওয়ায় মার্ক শাটলওয়ার্থ এর সম্মতিতে জুন মাসে এটি প্রকাশের তারিখ নির্ধারণ করা হয়।

উবুন্টু ৬.০৬ এর ডেক্সটপ সংস্করণটি ব্যবহারে সহায়তা করা হয় ১৪ জুলাই ২০০৯ তারিখ পর্যন্ত এবং সার্ভার সংস্করণটি আগামী ১ জুলাই ২০১১ সাল পর্যন্ত সহযোগিতা করা হবে। এই সংস্করণের প্রথম লাইভ সিডি এবং ইনস্টলেশন সিডি একটি মাত্র ডিস্কে সমন্বয় করা হয়। এছাড়া নতুন অন্তর্ভুক্ত করা বৈশিষ্ট সমূহের মধ্যে রয়েছে লাইভ সিডিতে ইউবিকুইটি) গ্রাফিকাল ইনস্টলার অন্তর্ভুক্ত করা , চালু এবং বন্ধ হওয়ার সময় উইস্প্যাল্শ ব্যবহার করা, বিভিন্ন ধরনের ইন্টারনেট সংযোগ ব্যবস্থাপনার জন্য নেটওয়ার্ক ম্যানেজার ব্যবহার, ট্যাঙ্গো নামের একটি প্রকল্পের মাধ্যমে হিউম্যান লুক নামের নতুন একটু থিম তৈরী করা হয় এছাড়া ক্লিয়ার লুক থিম এবং বর্তমান রং পরিবর্তন করে নতুন করে কমলা রং এর ব্যবহার শুরু করা হয়। একই সাথে প্যাকেজ ফাইল ইনস্টল করা জন্য জিডেবি নামের একটি গ্রাফিকাল ইনস্টলার ব্যবহার শুরু করা হয়।. উবুন্টু ৬.০৬ এ ইউএসবি ডিভাইস থেকে ইনস্টল করার সুযোগ দেয়া হয় যদিও এই সময় সরসরি কোন ইউএসবি ডিভাইসে ইনস্টল করার সুযোগ ছিল না।

সঠিক অনুচ্ছেদ শিরোনাম কোনটি?
titleA. প্রকাশনার ইতিহাস
titleB. উবুন্টু ৬০৬ এলটিএস (ড্যাপার ড্রেক)
titleC. উবুন্টু ৬১০ (এজি এফ্ট)
titleD. উবুন্টু ৭১০ (গাটসি গিবন)
উত্তর: titleB
রানিগঞ্জ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল আমড়াসোতা, এগারা, রতিবাটী, বল্লভপুর, জেমারি ও তিরাট। এই ব্লকের শহরাঞ্চল বাঁশড়া, চেলোদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর ও বেলেবাথান সেন্সাস টাউন দশটি নিয়ে গঠিত। ব্লকটি রানিগঞ্জ থানার অধীনস্থ। ব্লকের সদর সিয়ারশোল রাজবাড়ি।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. শিক্ষা
titleC. রাণীগঞ্জ ব্লক
titleD. তথ্যসূত্র
উত্তর: titleC
ক্ল্যান যুদ্ধ হলো ২টি গোত্রের মধ্যে সংঘটিত যুদ্ধ। ক্ল্যান যুদ্ধ শুরু করার জন্য ক্ল্যান এর নেতা বা সহনেতাদের মধ্যে একজন অনুসন্ধান করেন। উপযুক্ত প্রতিদ্বন্দ্বী পাওয়া গেলে ২৩ ঘণ্টা প্রস্তুতি দিবস এবং পরবর্তী ২৪ ঘণ্টা আক্রমণের জন্য নির্ধারিত থাকে।

ক্ল্যান যুদ্ধ ৫ বনাম ৫, ১০ বনাম ১০, ১৫ বনাম ১৫, ২০ বনাম ২০, ২৫ বনাম ২৫, ৩০ বনাম ৩০, ৪০ বনাম ৪০, ৫০ বনাম ৫০ হয়ে থাকে। এতে প্রত্যেক খেলোয়াড় ২টি করে আক্রমণ করার সুযোগ পায়। ক্ল্যানের সকলের আক্রমণে পাওয়া মোট তারকা এবং সামগ্রিক ধ্বংসের পরিমাণের উপর বিজয়ী দল নির্ধারিত হয়ে থাকে। বিজয়ী দলের যুদ্ধে অংশগ্রহণকারী সদস্যরা যার যার আক্রমণের পরিপ্রেক্ষিতে নির্দিষ্ট পরিমাণ সম্পদ (স্বর্ণ, এলিক্সার ও ডার্ক এলিক্সার) পেয়ে থাকে।

সঠিক অনুচ্ছেদ শিরোনাম কোনটি?
titleA. ডার্ক এলিক্সার
titleB. সৈন্যদের তালিকা
titleC. ক্ল্যান যুদ্ধ
titleD. ক্ল্যান
উত্তর: titleC
কোকোয়া ফল ক্রিস্টোফার কলম্বাস ১৪৯৫ সালে মধ্য আমেরিকা থেকে ইউরোপে নিয়ে এসেছিলেন। তবে স্পেনীয় জেনারেল কোরেটজ ১৫২০ সালের মাঝামাঝি এই ফল স্পেনে আমদানি করেন। পরে ফরাসিরা এই গাছের সন্ধান পায়। ১৬৫৭ সালে এক ফরাসি নাগরিক লন্ডনে ‘চকলেট হাউস’ প্রতিষ্ঠার মাধ্যমের চকলেট জনপ্রিয় করে তোলেন।
১৮৯০ সাল থেকে শুরু হয়ে ১৯৫০ সালের দিকে এর চাষের বেশি প্রসার ঘটে। বর্তমানে পৃথিবীর ৪৩ শতাংশ কোকোয়া উৎপাদন হয় আইভরিকোস্ট থেকে।

সঠিক অনুচ্ছেদ শিরোনাম কোনটি?
titleA. চকলেট উৎপাদন
titleB. ইতিহাস
titleC. চাষ
titleD. খাদ্যগুণ
উত্তর: titleB
২০১১ সালের জনগণনা অনুসারে সেনাপতি জেলার মোট জনসংখ্যা ৪,৭৯,১৪৮ জন৷ ভারতের মোট ৬৪০ টি জেলার মধ্যে জনসংখ্যার দিক থেকে এই জেলার স্থান ৫৬৫৷ জেলাটির জনবসতির ঘনত্ব প্রতি বর্গ কিলোমিটারে ১০৯ জন৷ ২০০১-২০১১ দশকে জেলাটির জনসংখ্যা বৃদ্ধির হার ২৫.১৬% সেনাপতি জেলার প্রতি ১০০০ জন পুরুষের বিপরীতে মহিলার সংখ্যা ৯৩৯ জন ও সাক্ষরতার হার ৭৫%৷

সেনাপতি জেলার অধিবাসীরা মূলত মাও নাগা, মারাম, পউমেই, থাংগাল, জেমেই, লিয়াংমেই, রংমেই (কাবুই), তাংকুল, মেইতেই, থাদউ, নেপালী, ভাইফেই, চোথে, চিরু, মারিং ইত্যাদি উপজাতির লোক৷

সঠিক অনুচ্ছেদ শিরোনাম কোনটি?
titleA. কৃষি
titleB. জনসংখ্যা
titleC. সংস্কৃতি
titleD. ভাষা
উত্তর: titleB
এ কলেজে ছাত্র-শিক্ষক সম্পর্ক অত্যন্ত নিবিড় থাকায় ছাত্রদেরকে হাতে-কলমে যত্নসহকারে পাঠদান করা হয়। প্রাইমারি ও জুনিয়র বৃত্তি পরীক্ষা এবং মাধ্যমিক পরীক্ষার জন্য ছাত্রদেরকে সুপরিকল্পিতভাবে প্রস্তুতি গ্রহণে সহায়তা করা হয়। প্রধানশিক্ষক ও সহকারি প্রধানশিক্ষক শ্রেণী শিক্ষকের মাধ্যমে ছাত্রদের পাঠন্নতি নিয়মিতভাবে তদারকি করেন।

সঠিক অনুচ্ছেদ শিরোনাম কোনটি?
titleA. ক্যাম্পাস
titleB. সহ পাঠ্যক্রম ব্যবস্থা
titleC. প্রতিষ্ঠা
titleD. পাঠদান পদ্ধতি
উত্তর: titleD
হং কং এর অন্যান্য মন্দিরগুলো আংশিকভাবে চে কুং কে উৎসর্গ করা। আই শিং মন্দিরটি তুং তাউ ওয়াই, ওয়াং ছাউ এ ১৭১৮ সালে তৈরি হয়। এটি হুং শিং এবং চে কুং কে উৎসর্গ করা হয়। এটি ১৯৯৬সালে স্মৃতিস্তম্ভ হিসেবে ঘোষণা করা হয়। ওয়িং লুং ওয়াই, কাম তিন এ চুং শিং মন্দিরে কুন ইয়াম, হুং শিং এবং চে কুং সহ আরও এগারো জন দেব দেবীর উপাসনা করা হয়।

সঠিক অনুচ্ছেদ শিরোনাম কোনটি?
titleA. উৎসব
titleB. অন্যান্য মন্দিরসমূহ
titleC. শা তিন
titleD. হ চুং
উত্তর: titleB
বেলা সোয়ান রোদ্রোজ্জ্বল ফিনিক্স, অ্যারিজোনা থেকে বৃষ্টিস্নাত অলিম্পিক উপদ্বীপের ফোর্কস, ওয়াশিংটনে তার পিতা চার্লির সঙ্গে থাকার জন্য চলে আসে। তার মা, রেনী তার নতুন স্বামী, ফিল ডয়ার, একজন ছোট্টখাটো লিগ বেসবল খেলোয়াড়ের সাথে ভ্রমণ করছিলেন। নতুন স্কুলে বেলা সকলের দৃষ্টি আকৰ্ষণ করে এবং খুব সহজেই কয়েক জন বন্ধু-বান্ধবী জুটিয়ে নেয়। একজন লাজুক মেয়ে হিসেবে, তার মনোযোগ আকর্ষণের জন্য প্রতিদ্বন্দ্বী বিভিন্ন ছেলেদের দ্বারা সে আতঙ্কিত হয়ে পরে।

বেলা যখন ক্লাসে যাচ্ছিল, একটি পাখা এডওয়ার্ডের দিকে তার সুগন্ধি নিয়ে যায়। বেলা তার স্কুলের প্রথম দিনে জীববিজ্ঞানের ক্লাসে এডওয়ার্ড কালেনের পাশে বসে, তবে তার প্রতিক্রিয়ায় বুঝা যায়, তার প্রক্রিয়ায় তার অনুভূতিতে আঘাত করেছে। সে কয়েক দিনের জন্য অদৃশ্য হয়ে যায়, কিন্তু সে ফিরে আসার পরে বেলার সাথে বন্ধুত্বপূৰ্ণ ব্যবহার করে; স্কুল পার্কিং লটে বেলা, টাইলারের ভ্যান দ্বারা প্রায় ছিটকে পড়ার পরে তাদের নতুন সম্পর্কের মধ্যে বাধা হয়ে দাঁড়ায়। শুধুমাত্র তার হাত দিয়ে ভ্যান থামিয়ে এডওয়ার্ড বেলাকে রক্ষা করে।

বেলা এডওয়ার্ডকে তার জীবন কীভাবে বাঁচিয়েছে সে সম্পর্কে প্রশ্ন করলো। সে শুনতে পায় যে এডওয়ার্ড এবং তার পরিবার ভ্যাম্পায়ার যারা প্রাণীর রক্ত পান করে। সে একটি ক্যাম্পের সময় তার এক বন্ধু জ্যাকব ব্ল্যাকের সাথে দেখা হলে স্থানীয় কুইলিইউত জাতির কিংবদন্তি কল্পকাহিনীর কথা জানতে পারে। বারংবার দুঃস্বপ্ন দ্বারা বিরক্ত হয়ে, বেলা ভ্যাম্পায়ার সম্পর্কে গবেষণা করে। তার হতাশা থেকে, সে তখন বুঝতে পারলো যে এডওয়ার্ড রক্ত পরীক্ষা করার দিনে স্কুলে আসেনি কারণ সে একজন ভ্যাম্পায়ার; সে কালেন্সকে পুরাণে বর্ণীত বৈশিষ্ট্যগুলির সাথে তুলনা করে এবং অনেক মিল খুঁজে পায়। তাকে একটি ভ্যাম্পায়ার নিশ্চিত করে, সে নিজেকে বিস্ময়ের রাজত্বে খুঁজে পায়। যখন সে প্রায় আঘাতগ্রস্থ হয়ে পড়ছিল, তখন বেলা এডওয়ার্ডের দ্বারা আবারো পোর্ট অ্যানগেলাসে রক্ষা পায়। একটি রূপালী ভলভো গাড়িতে করে, এডওয়ার্ড বেলাকে সান্ধ্যভোজন করাতে এবং বাড়িতে নিয়ে যায়। তারা গাড়িতে চড়ে যাবার সময়, বেলা তাকে একটি গল্প বলে যাতে সে ভ্যাম্পায়ার। তার সুবাস খুব কাম্য হিসেবে অনুভব করার পর এডওয়ার্ড বলে সে একটু দূরে থাকার চেষ্টা করছে। সময়ের সাথে সাথে, এডওয়ার্ড এবং বেলা একসময় প্রেমে পড়ে যায়।

তাদের সম্পর্ক প্রভাবিত হয় যখন একটি হিংস্র ভ্যাম্পায়ার, কভেন ফোর্কসে এসে উপস্থিত হয়। জেমস, একটি অনুসরণকারী ভ্যাম্পায়ার মানুষের সঙ্গে কালেন পরিবারের সম্পর্ক গড়ে উঠার জন্য ক্রুদ্ধ হয় এবং খেলাধুলার জন্য বেলাকে শিকারে পরিণত করতে চায়। কালেনের পরিবার বেলা এবং এডওয়ার্ডকে পৃথক করার চেষ্টা করে এবং একটি হোটেলে লুকানোর জন্য বেলাকে ফিনিক্স পাঠায়। জেমস বেলাকে কল করে করে বলে যে সে তার মাকে বন্দী করে রেখেছে। যখনই বেলা আত্মসমর্পণ করে, জেমস তার উপর আক্রমণ চালিয়ে তাকে মেরে ফেলতে পারে, এজন্য এডওয়ার্ড আর অন্যান্য কালেন্স তাকে উদ্ধার করে জেমসকে ধ্বংস করে দেয়। সে এখনও তাকে আক্রমণ করতে পারে। এডওয়ার্ড তাকে একটি ভ্যাম্পায়ার হওয়ার থেকে বাধা দেয়, এবং তাকে একটি হাসপাতালে চিকিত্সা করানো হয়। ফোর্কসে ফিরে আসার পরে তারা স্কুলে প্রম নৃত্যে অংশগ্ৰহণ করে এবং বেলা ভ্যাম্পায়ার হওয়ার ইচ্ছা পোষণ করে যদিও এডওয়ার্ড এতে অসম্মতি জানায়।

সিরিজ জুড়ে বেলার ভ্যাম্পায়ার হয়ে উঠার ইচ্ছা প্রবলভাবে বৃদ্ধি পেয়েছে। এডওয়ার্ড অব্যাহতভাবে প্রত্যাখ্যান করে গেছে যেহেতু সে অমর হয়ে থাকাকে ঘৃণা করে এবং বেলাকে একই ভাগ্য ভোগ করাতে চায় না। 
সঠিক অনুচ্ছেদ শিরোনাম কোনটি?
titleA. প্রচ্ছদ
titleB. পটভূমি
titleC. বিকাশ
titleD. কাহিনী
উত্তর: titleB
৩২ বছর বয়সে পেশাদারী পর্যায়ের ক্রিকেট থেকে অবসর গ্রহণ করে। ২০০৬ সালে সেন্ট্রাল ল্যাঙ্কাশায়ার লীগে ক্লিফটন ক্রিকেট ক্লাবের পক্ষে অধিনায়কত্ব করেন। ঐ সময়ে তিনি দলের ব্যাটিং ও বোলিং উদ্বোধন করতেন। অবসর সময়ে বার্কশায়ারে শিশুদের প্রশিক্ষণ দিতেন।

২০০৭-০৮ মৌসুমে নিউক্যাসল ডিস্ট্রিক্ট ক্রিকেট অ্যাসোসিয়েশনে স্টকটনের পক্ষে চার খেলায় অংশ নিয়েছিলেন। ২০০৮ সালে সারে দলের পক্ষে বোলিং অভিজ্ঞতার কারণে টুয়েন্টি২০ খেলায় অংশগ্রহণের লক্ষ্যে পুণরায় চুক্তিবদ্ধ হন। তবে, তার এ ফিরে আসার বিষয়টি স্বল্পকালীন ছিল ও সফলতা পায়নি। ফ্রেন্ডস প্রভিডেন্ট ট্রফির একটি খেলায় অংশ নেন। ছয় ওভারে ৫১ রান খরচ করে ফেলেন। একটি টুয়েন্টি২০ খেলায় অংশগ্রহণ করেছিলেন। কোন ক্ষেত্রেই উইকেটের সন্ধান পাননি তিনি। কৈশোরের ওয়েম্বলি ক্রিকেট ক্লাবের অধিনায়কত্ব করে ২০১৬ সালে মিডলসেক্স কাউন্টি ক্রিকেট লীগে খেলেন।

সঠিক অনুচ্ছেদ শিরোনাম কোনটি?
titleA. অবসর
titleB. বিতর্কিত ভূমিকা
titleC. আন্তর্জাতিক ক্রিকেট
titleD. মূল্যায়ণ
উত্তর: titleA
হার্ডি রেসলিং করার অনুপ্রেরণা পায় স্টিং, দ্য আলটিমেট ওয়ারিওর, শন মাইকেলস দের রেসলিং দেখে। ১৯৯৪ সালের মে ২৩ তারিখে হার্ডি ডাব্লিউডাব্লিউএফ এ তার অভিষেক ম্যাচ খেলে রেজর রেমন এর বিপক্ষে একজন জবার হিসেবে। ওই রাতে তার রিং নেম ছিল কেইথ ডেভিস। গেরি সাভুজ হার্ডিকে টনি গারিয়ার এজেন্ট হিসেবে নিয়ে আসে। টনিকে বলা হয়েছিল যে হার্ডির বয়স ১৮ বছর (তখন তার বয়স ছিল মাত্র ১৬ বছর)।
এরপরের দিন সে তার আসল নামে দ্য ১-২-৩ কিডের সাথে ম্যাচ খেলে। যেটি জুন ২৫ এর সুপারস্টারস এর এপিসোডে সম্প্রচার করা হয়। ১৯৯৭ এর শেষ পর্যন্ত সে জবার হিসেবে রেসলিং করে। ১৯৯৮ সালের দিকে সে বড় পুশ পায়।

সঠিক অনুচ্ছেদ শিরোনাম কোনটি?
titleA. সিঙ্গেল রেসলার হিসেবে প্রতিষ্ঠা (২০০২-২০০৩)
titleB. চ্যাম্পিয়নশিপ (২০১৭-২০১৮)
titleC. পেশাদার কুস্তি জীবন
titleD. প্রাথমিক ক্যারিয়ার (১৯৯৪-১৯৯৭)
উত্তর: titleD
১৯৪৮ সালের ৪ জানুয়ারি ঢাকা বিশ্ববিদ্যালয়ের ফজলুল হক হলের অ্যাসেম্বলি হলে বাংলাদেশ ছাত্রলীগের প্রতিষ্ঠা করেন বঙ্গবন্ধু শেখ মুজিবুর রহমান। প্রতিষ্ঠাকালীন সময়ে এর নাম ছিল পূর্ব পাকিস্তান মুসলিম ছাত্রলীগ। প্রতিষ্ঠার পর থেকে বাংলাদেশ ছাত্রলীগ বিভিন্ন সময়ে বাংলাদেশের বিভিন্ন অধিকার সংক্রান্ত আন্দোলনে অগ্রণী ভূমিকা পালন করেছে। তার মধ্যে উল্লেখযোগ্য হলো রাষ্ট্রভাষা আন্দোলন, শিক্ষার অধিকার, বাঙালির স্বায়ত্তশাসন প্রতিষ্ঠা, গণঅভ্যুত্থান, স্বাধীনতা ও স্বাধিকার আন্দোলন। প্রতিষ্ঠাকালীন আহ্বায়কের ভূমিকা পালন করেন নাঈমউদ্দিন আহমেদ এবং পরবর্তীতে সাংগঠনিকভাবে এর সভাপতি মনোনীত হন দবিরুল ইসলাম। ছাত্রলীগের প্রতিষ্ঠাতা সাধারণ সম্পাদক ছিলেন খালেক নেওয়াজ খান।

২০১৮ সালের ৩১ জুলাই ছাত্রলীগের জাতীয় সম্মেলনে সংগঠনটির নেতৃত্বে আসেন সদ্য বাদ পড়া সভাপতি রেজওয়ানুল হক চৌধুরী শোভন ও সাধারণ সম্পাদক গোলাম রাব্বানী। উক্ত কেন্দ্রীয় নেতাদ্বয়ের বিতর্কিত কর্মকাণ্ডের কারণে ২০১৯ সালের ১৪ সেপ্টেম্বর তাদের বাদ দিয়ে ভারপ্রাপ্ত সভাপতির দায়িত্বে আসেন আল নাহিয়ান খান জয় এবং ভারপ্রাপ্ত সাধারণ সম্পাদক পদের দায়িত্বে আসেন লেখক ভট্টাচার্য। পরবর্তী কাউন্সিলে তাদের নিয়মিত সভাপতি ও সাধারণ সম্পাদক করা হয়।

সঠিক অনুচ্ছেদ শিরোনাম কোনটি?
titleA. জুবায়ের হত্যাকান্ড
titleB. ধর্ষণ ও লুন্ঠন
titleC. নামকরণ
titleD. ইতিহাস
উত্তর: titleD
জেরুজালেম বাইজেন্টাইন প্রদেশ "প্যালেস্টিনা প্রিমার" একটি গুরুত্বপূর্ণ শহর ছিল। মুসলিম বিজয়ের ২৩ বছর পূর্বে ৬১৪ সালে শেষ বাইজেন্টাইন-সাসানীয় যুদ্ধের সময় সাসানীয় সেনাবাহিনী শাহ্‌রবারাজের নেতৃত্বে এখানে আক্রমণ করে। পারসিকরা শহরে লুটপাট চালায়। বলা হয় যে তারা শহরের ৯০,০০০ খ্রিষ্টান অধিবাসীকে হত্যা করে। লুটপাটের অংশ হিসেবে চার্চ অব দ্য হলি সেপালাচার ধ্বংস করা হয়, এর ক্রুশ খুলে নেয়া হয় ও তিসফুনে নিয়ে যাওয়া হয়। ধারণা করা হয় যে ইহুদিরা পারসিকদের সাহায্য করেছিল।

৬৩২ সালে মুহাম্মদ এর মৃত্যুর পর আবু বকর মুসলিমদের নেতৃত্ব লাভ করেন ও খলিফা হন। এরপর তাকে রিদ্দার যুদ্ধে জড়িয়ে পড়তে হয়। আরবের উপর আবু বকরের কর্তৃত্ব প্রতিষ্ঠিত হওয়ার পর তিনি পূর্ব দিকে ইরাক আক্রমণ করেন। এই অঞ্চলটি তৎকালীন সাসানীয় সাম্রাজ্যের একটি প্রদেশ ছিল। অপরদিকে পশ্চিমে তার বাহিনী বাইজেন্টাইন সাম্রাজ্য আক্রমণ করে।

৬৩৪ সালে আবু বকর মৃত্যুবরণ করেন ও উমর তার উত্তরসুরি হন। তিনি এই বিজয় অভিযান চালিয়ে যান। ৬৩৬ সালে সম্রাট হেরাক্লিয়াস তার হারানো অঞ্চল পুনরুদ্ধারের জন্য একটি বড় অভিযান চালান। কিন্তু ৬৩৬ এর আগস্টে ইয়ারমুকের যুদ্ধে তার বাহিনী পরাজিত হয়। এরপর অক্টোবরের প্রথম দিকে সিরিয়ার মুসলিম বাহিনীর কমান্ডার-ইন-চীফ আবু উবাইদাহ ভবিষ্যত পরিকল্পনা বিষয়ে একটি সভার আহ্বান করেন। উপকূলীয় শহর কায়সারিয়া ও জেরুজালেমের বিষয়ে বিভিন্ন রকম মত উঠে আসে। আবু উবাইদাহ এই দুটি শহরের গুরুত্ব অনুধাবন করছিলেন। সিদ্ধান্ত গ্রহণ করতে না পেরে তিনি খলিফা উমরের কাছে নির্দেশনা চেয়ে চিঠি লেখেন। উত্তরে খলিফা দ্বিতীয় শহরকে জয় করার নির্দেশ দেন। এরপর আবু উবাইদাহ জাবিয়া থেকে জেরুজালেমের দিকে অগ্রসর হন। তার সাথে খালিদ বিন ওয়ালিদ ও তার অধীনস্থ বাহিনীও ছিল। নভেম্বরের প্রথমদিকে মুসলিমরা জেরুজালেমে পৌছে এবং বাইজেন্টাইন বাহিনী নগর প্রাচীরের ভেতর অবস্থান নেয়।

সঠিক অনুচ্ছেদ শিরোনাম কোনটি?
titleA. অবরোধ
titleB. আত্মসমর্পণ
titleC. পূর্ব ঘটনা
titleD. পরবর্তী ঘটনা
উত্তর: titleC
রাঢ়বঙ্গের শৈব-সংস্কৃতির একটি বিশেষ অঙ্গ হচ্ছে ‘গাজন’। গাজন অর্থে (গাঁ= গ্রাম, জন= জনগণ) গ্রামের জনগণের নিজস্ব উৎসব। নবদ্বীপ মহিমার লেখক কান্তিচন্দ্র রাঢ়ি ‘গাজন’-কে ধর্মগাজনের অপভ্রংশ বলেছেন।

গাজন বিষয়ে ভারতকোষকার জানিয়েছেন, "বাংলাদেশের লৌ্কিক উৎসব। ইহা নিম্নশ্রেণির লোকের মধ্যে ব্যাপকভাবে প্রচলিত। ...বাংলাদেশে ইহা নানা পৌ্রাণিক ও লৌ্কিক দেবতার নামের সহিত যুক্ত হইয়াছে, যেমন শিবের গাজন, ধর্মের গাজন, নীলের গাজন, আদ্যের গাজন, কিন্তু প্রকৃতপক্ষে এই উৎসবের লক্ষ্য সূর্য এবং তাহার পত্নী বলিয়া কল্পিত পৃথিবী। সূর্যের সঙ্গে পৃথিবীর বিবাহ দেওয়াই এই অনুষ্ঠানের উদ্দেশ্য। চৈত্র মাস হইতে বর্ষার প্রারম্ভ পর্যন্ত সূর্য যখন প্রচণ্ড অগ্নিময় রূপ ধারণ করে তখন সূর্যের তেজ প্রশমন ও সুবৃষ্টির আশায় কৃষিজীবী সমাজ এই অনুষ্ঠানের উদ্ভাবন করিয়াছিল। গ্রাম্য শিবমন্দিরকে কেন্দ্র করিয়া এই উৎসবের অনুষ্ঠান হয়।"

যে শিবকে সারা বছর আগলে রাখেন ব্রাহ্মণেরা, গাজনের কদিন সেই শিব সমাজের নিম্ন কোটির মানুষের হাতে পূজা গ্রহণ করেন। এখানে কোনও ভেদাভেদ নেই, জাত নেই, কুল নেই, উচ্চবর্ণের অবজ্ঞা অবহেলা নেই। এ কদিন সবাই সমান মর্যাদায় সমাসীন। এখানেই শৈব সংস্কৃতির সঠিক উত্তরণ। গাজনের সময় শিব প্রকৃত অর্থে "গণদেবতা"।

সঠিক অনুচ্ছেদ শিরোনাম কোনটি?
titleA. নবদ্বীপে গাজন
titleB. ছড়া গানে গাজন
titleC. ইতিহাস
titleD. কালীর গাজন
উত্তর: titleC
ধলা মানিকজোড় ঘাসক্ষেত, জলাভূমি, পতিত জমি এবং ডোবাময় মাঠে বিচরণ করে। সচরাচর একা, জোড়ায় কিংবা ছোট ঝাঁকে থাকে। খাবারের সন্ধানে খুব ভোরে জলাভূমিতে নামে। হেঁটে হেঁটে ভেজা ঘাস ও জলাভূমিতে ঠোঁট ঢুকিয়ে এরা খাবার খুঁজে বেড়ায়। এরা মাংসাশী পাখি। এদের খাদ্যতালিকায় রয়েছে পোকামাকড়, শামুক, ব্যাঙ, ছোট সরীসৃপ, ছোট স্তন্যপায়ী ও মাছ। ধীরে ধীরে ডানা মেলে এরা উড়ে চলে। হালকা বাতাসে ভেসে থাকে। আশ্রয়ের জন্য এরা একটিমাত্র গাছকে বেছে নেয়। কোন ব্যাঘাত না ঘটলে ঐ গাছে এরা রাতের পর রাত আশ্রয় নেয়। শীতে সচরাচর নীরব থাকে। তবে প্রজনন মৌসুমে ঠোঁট দিয়ে ঠক-ঠক আওয়াজ তোলে।

সঠিক অনুচ্ছেদ শিরোনাম কোনটি?
titleA. বিস্তৃতি ও উপপ্রজাতি
titleB. প্রজনন
titleC. বিবরণ
titleD. স্বভাব
উত্তর: titleD
ভারতে বর্ণ ব্যবস্থা নিয়ে ব্রিটিশ রাজের ভূমিকা বিতর্কিত। রাজের সময় জাতিভেদ ব্যবস্থা আইনীভাবে অনড় হয়ে যায়, যখন ব্রিটিশরা তাদের [[স্বাধীনতার পূর্বে ভারতের আদমশুমারী) -এর সময় বর্ণগুলি গণনা শুরু করেছিল। ১৮৬০ এবং ১৯২০ এর মধ্যে, ব্রিটিশরা বর্ণ দ্বারা ভারতীয়দের আলাদা করে দেয়, প্রশাসনিক চাকরী এবং সিনিয়র নিয়োগ দেয় কেবল উচ্চবিত্তদের জন্য।

সঠিক অনুচ্ছেদ শিরোনাম কোনটি?
titleA. সমজাতির জন্য চাকরি
titleB. বর্ণপ্রথা শিথিল করা
titleC. বৈদিক সময়কাল (১৫০০-১০০০ বিসিই)
titleD. "বর্ণ", "জাতি" এবং জাত
উত্তর: titleA
বেরেন্ড্রেচট লক (১৯৮৯) খোলার সাথে সাথে ডান তীর ডক কমপ্লেক্সটি উন্নতির একটি মুকুট অর্জন প্রাপ্ত হয়। লক গেটসের মধ্যে ৫০০ মিটার দৈর্ঘ্য এবং ৬৮ মিটার প্রস্থের সাথে বেরেনড্রেচট লকটি বিশ্বের বৃহত্তম লক। এই লকটির জলের গভীরতা ১৩.৫০ মিটার, যা গড় উচ্চতর জলের গভীরতা ১৭.৭৫ মিটারের সমান করে তোলে। লক ছাড়াও ডক কমপ্লেক্সের বাইরে শেল্ড্টের তীরে ডান তীরের আরও উন্নয়ন কাজ শুরু হয়েছে। এখানে দুটি বড় কনটেইনার টার্মিনাল খোলা হয়। ১৯৯০ সালে থেকে ইউরোপ টার্মিনালটি পরিচালনাগত ছিল, ১৯৯৭ সালে উত্তর সাগর টার্মিনালটি সচল হয়। বোনাপার্ট ডকের মতো বন্দরের পুরানো অঞ্চলগুলিকে আধুনিক পণ্য পরিচালনার জন্য উপযুক্ত করার ক্ষেত্রে প্রয়োজন অনুসারে আধুনিকীকরণ করা হচ্ছে। এই আধুনিকীকরণের মধ্যে আমেরিকা ডক, আলবার্ট ডক এবং তৃতীয় হারবার ডকের আধুনিকীকরণের মাধ্যমে পানাম্যাক্স জাহাজগুলির জন্য উপযুক্ত করা হচ্ছে, যার খসড়া বা গভীরতা ৪২ ফুট (১৩ মিটার) রয়েছে। গৃহীত অন্যান্য আধুনিকীকরণ প্রকল্পগুলি হ'ল ডেলওয়েড ডক, যা শীঘ্রই সর্বশেষ প্রজন্মের কন্টেইনার জাহাজগুলিকে পরিষেবা দিতে সক্ষম হবে। ডেলওয়েড ডকের দক্ষিণ অংশে এমএসসি হোম টার্মিনাল হল পিএসএ হেসি-নুরড নেটি এবং মেডিটেররানিয়ান শিপিং কোম্পানি (এমএসসি)-এর মধ্যে একটি অংশীদারত্ব। এই টার্মিনালের জেটি বা জাহাজঘাটার মোট দৈর্ঘ্য ২ কিমি হওয়ার কারণে একসাথে বেশ কয়েকটি জাহাজ পরিচালনা করা যায়। এমএসসি হোম টার্মিনালের বার্ষিক ধারণক্ষমতা ৩.৩ মিলিয়ন কন্টেইনার (টিইইউ)।

সঠিক অনুচ্ছেদ শিরোনাম কোনটি?
titleA. ভবিষ্যৎ
titleB. ডান তীর
titleC. বাম তীর
titleD. ডিউগ্যাঙ্ক ডক
উত্তর: titleB
কোটিপতি বাবার মেয়ে এলি তার পছন্দের মানুষ কিং ওয়েষ্টলিকে বিয়ে করতে চান, কিন্তু তার বাবা ওয়েষ্টলিকে একেবারেই অপছন্দ করেন। ক্ষুদ্ধ বাবা আলেক্সান্ডার এন্ড্রুস অবাধ্য মেয়ে এলিকে তার বিলাসবহুল প্রমোদতরীতে আটকে রাখেন এবং এলি সেখান থেকে পালিয়ে যায়। এদিকে এন্ড্রুস মেয়েকে খুঁজতে হুলিয়া জারি করেন, অন্যদিকে এলি নিউইয়র্ক গামী বাসে চড়ে বসেন। সেখানে নিউইয়র্কের এক পত্রিকার সাংবাদিক পিটার ওয়ার্নের সাথে তার পরিচয় হয়। ওয়ার্ন পত্রিকায় এলির নিখোঁজ সংবাদ দেখার কারণে তাকে চিনতে পারেন। ওয়ার্ন আকর্ষনীয় সংবাদের আশায় এলিকে প্রস্তাব দেন যে, একটি স্টোরি কাভার করার সুযোগ দিতে আর না হলে সে তার বাবার কাছে ধরিয়ে দেব। দুজনের চারিত্রিক বৈপরিত্য সত্ত্বেও তারা একত্রে যাত্রা শুরু করে। এলির খামখেয়ালি আর স্বেচ্ছাচারিতায় ওয়ার্ন শুরুতে বিরক্ত হলেও তাদের দুজনের মধ্যে ধীরে প্রেমময় অণুভূতি ক্রিয়া করতে শুরু করে। একসময় সংবাদ, অর্থ না প্রেম, কোনটিকে প্রাধান্য দেবে ওয়ার্ন এ-নিয়ে দ্বন্ধ্ব শুরু হয়।


সঠিক অনুচ্ছেদ শিরোনাম কোনটি?
titleA. তথ্যসূত্র
titleB. কাহিনীসংক্ষেপ
titleC. জনপ্রিয় সংস্কৃতিতে
titleD. পুরস্কার
উত্তর: titleB
জার্মান সেনাবাহিনী প্যারিসের মধ্যে এসেছিল কিন্তু মার্নের প্রথম যুদ্ধে (6-12 সেপ্টেম্বর), ফরাসি ও ব্রিটিশ সৈন্যরা প্রথম এবং দ্বিতীয় বাহিনীগুলির মধ্যে উপস্থিত একটি ফাঁককে কাজে লাগিয়ে করে জার্মান আক্রমণকে পশ্চাৎপদ করতে সক্ষম হয়েছিল যা জার্মানির ফ্রান্স অভিযানকে শেষ করে দেয়। জার্মান সেনাবাহিনী এসনে নদীর উত্তরে পশ্চাদপসরণ করে । এই জার্মান পশ্চাদপসরণের পর বিরোধী বাহিনী ধুর্ততার সাথে পারস্পরিকভাবে এক রণকৌশল তৈরি করে, যা রেস ফর সি নামে পরিচিত এবং দ্রুত তাদের পরিখাগুলি সুইস সীমান্ত থেকে উত্তর সাগরে প্রসারিত করে। জার্মানি দ্বারা দখলকৃত অঞ্চলটি ফরাসি শূকর-লোহা উৎপাদনে ৬৪ শতাংশ, ইস্পাত উৎপাদনে ২৪ শতাংশ এবং কয়লা শিল্পে ৪০ শতাংশ অবদান রাখত যা ফরাসি শিল্পকে মারাত্মক আঘাত দেয়। 

সঠিক অনুচ্ছেদ শিরোনাম কোনটি?
titleA. প্রে এর প্রথম যুদ্ধ
titleB. ১৯১৮
titleC. মারের প্রথম যুদ্ধ
titleD. ১৯১৭
উত্তর: titleC
১৯০১ সালে আট বছর বয়সে মাও গ্রামের পাঠশালায় ভর্তি হন। এবং তেরো বছর বয়স পর্যন্ত ঐ পাঠশালাতে লেখাপড়া করেন। ১৯০৬ সালে মাওয়ের গ্রামের পড়াশোনা শেষ হয়। এরপর তার বাবা তাকে সৈন্যদলে ভর্তি করানোটাকে লাভজনক মনে করেন। তার আগে মাওয়ের সঙ্গে এগারো-বারো বছরের একটা মেয়েকে বিয়ে দিয়ে দেওয়া হয়। পরবর্তীকালে মাও ৎসে-তুং এবিষয়ে লিখেছিলেন- 'এটা ছিল একেবারে নামমাত্র বিয়ে। আমি কখনোই তার সঙ্গে বসবাস করিনি এবং তাকে আমার স্ত্রী বলেও মনে করিনি।'

সঠিক অনুচ্ছেদ শিরোনাম কোনটি?
titleA. উদ্ভববৃত্তান্ত
titleB. নতুন সংস্কৃতি এবং রাজনৈতিক প্রতিবাদ, ১৯১৯-২০
titleC. কুওমিনতাংয়ের সাথে সহযোগিতা: ১৯২২–২৭
titleD. শিক্ষাজীবন
উত্তর: titleD
১৯৫৭-৫৮ মৌসুমে অস্ট্রেলিয়া দল দক্ষিণ আফ্রিকা যাবার কথা ঘোষণা করে। ক্ল্যারি গ্রিমেটের পর অস্ট্রেলীয় বোলারদের মধ্যে ২১২ উইকেট নিয়ে দ্বিতীয় স্থানের অধিকারী রে লিন্ডওয়ালের নাম উহ্য রাখা হয়। প্রথম-শ্রেণীর ক্রিকেটের এক মৌসুম পরই অস্ট্রেলিয়ার সাধারণ পরিবর্তনের অংশ হিসেবে ইয়ান মেকিফকে দলের সদস্য করা হয়। অক্টোবরে দলটি দক্ষিণ আফ্রিকা গমন করে। টেস্টের পূর্বে পাঁচটি প্রথম-শ্রেণীর খেলা অনুষ্ঠিত হয়। এতে, ২৬.২৫ গড়ে ১২ উইকেট পান তিনি।

চারজন বোলারের অন্যতম হিসেবে ইয়ান মেকিফের সিরিজের প্রথম টেস্টে অভিষেক হয়। বড়দিনের ছুটির সময়ে জোহেন্সবার্গে ব্যাটিং উপযোগী পিচে তিনি খেলতে নামেন। লিন্ডওয়ালকে বাইরে রেখে নতুন প্রতিভাধর খেলোয়াড়দের নিয়ে অস্ট্রেলিয়া কিছুটা চাপের মুখে পড়ে। ১২ টেস্টে ৩৪.০৬ গড়ে কেবলমাত্র ১৬ উইকেট লাভকারী অ্যালেন ডেভিডসনের সাথে বোলিং উদ্বোধনে নামেন। অস্ট্রেলিয়ার অনভিজ্ঞ বোলিং আক্রমণকে সামলে নিয়ে দক্ষিণ আফ্রিকান উদ্বোধনী ব্যাটসম্যান জ্যাকি ম্যাকগ্লিউ ও ট্রেভর গডার্ড ১৭৬ রান তুলেন। ৯০ রানে গডার্ডকে বোল্ড করে মেকিফ তার প্রথম টেস্ট উইকেট লাভ করেন ও অস্ট্রেলিয়ার প্রথম সফলতা এনে দেন। এরপর ম্যাকগ্লিউকে ১০৮ রানে বিদেয় করেন। পরবর্তীতে রাসেল এনডিন ও ৫০ রানে রয় ম্যাকলিনকে আউট করেন। দক্ষিণ আফ্রিকা দল ৪৭০ রানে অল-আউট হয়। ইয়ান মেকিফ ৫/১২৫ নিয়ে দলের সেরা উইকেট শিকারী হন। প্রধান পাঁচ ব্যাটসম্যানকেই তিনি বিদেয় করেছিলেন। সফরকারী দল ব্যাটিংয়ে নামে। ৩১৩/৮ থাকা অবস্থায় তিনি মাঠে নামেন। শতরানের অধিকারী রিচি বেনো’র সাথে ৪২ রানের জুটি গড়েন। অভিষেকে তিনি ১১ রান তুলেন। ক্রেগের দল ৩৬৮ রানের গুটিয়ে যায়। দ্বিতীয় ইনিংসে তিনি ৩/৫২ পান। দ্বিতীয়বারের মতো ম্যাকগ্লিউ তার শিকারে পরিণত হন। খেলাটি ড্র হয়েছিল। চমৎকার সূচনার পর কেপ টাউনে দ্বিতীয় টেস্টে প্রথম ইনিংসের শুরুতে আঘাতের কবলে পড়েন তিনি। এরপর তিনি অস্ট্রেলিয়ার ইনিংস বিজয়ে কোনরূপ ভূমিকা রাখতে পারেননি।

ডারবানে সিরিজের তৃতীয় টেস্ট খেলা থেকে তাকে বিরত রাখা হয়। প্রায় এক মাস মাঠের বাইরে অবস্থান করতে হয় ইয়ান মেকিফকে। জানুয়ারি মাসের শেষদিকে অরেঞ্জ ফ্রি স্টেট ও বর্ডার দল নিয়ে গড়া সম্মিলিত দলের বিপক্ষে খেলায় অংশগ্রহণ করেন। প্রথম ইনিংসে ৬/২৯ পান। এটিই এ সফরে তার সেরা বোলিং সাফল্য ছিল। ফলশ্রুতিতে, পাঁচ টেস্টের গড়া ঐ সিরিজের শেষ দুই টেস্টে তাকে দলে রাখা হয়। চতুর্থ টেস্টে তার অভিষেক পর্বটি তেমন সাফল্যমণ্ডিত হয়। প্রথম ইনিংসে দুইটি ও দ্বিতীয় ইনিংসে একটি উইকেট পান। এছাড়াও, ব্যাট হাতে একমাত্র ইনিংসে ২৬ রান তুলেছিলেন। সামগ্রিকভাবে আন্তর্জাতিক ক্রিকেটে বেশ কঠিন অবস্থায় নিজের খেলোয়াড়ী জীবনের সূত্রপাত ঘটান তিনি। ৩২.০৯ গড়ে ১১টি টেস্ট উইকেট ও ১৮.৬৬ গড়ে ৫৬ রান তুলেন।

পুরো সফরে প্রথম-শ্রেণীর ক্রিকেটে ২৩.০৯ গড়ে ৩৩টি উইকেট পান। এছাড়াও, ছয় বছর পরই তার খেলোয়াড়ী জীবনের অবসান হবে বলে বিতর্ক ছড়িয়ে পড়ে। এ সিরিজের এক বছর বাদে দক্ষিণ আফ্রিকান টেস্ট আম্পায়ার বিল মারাইস মন্তব্য করেন যে, মেকিফ ও দলীয় সঙ্গী জিম বার্কের বিপক্ষে বল ছোড়ার দায়ে নো-বল ডাকার প্রস্তুতি নিয়েছিলেন। বিষয়টি টের পেয়ে ইয়ান ক্রেগ দুই বোলারকে প্রান্ত বদল করান।

সঠিক অনুচ্ছেদ শিরোনাম কোনটি?
titleA. নো-বল বিতর্ক
titleB. টেস্ট ক্রিকেট
titleC. জাতীয় দলে প্রত্যাখ্যান
titleD. ইংল্যান্ডের মুখোমুখি, ১৯৫৮-৫৯
উত্তর: titleB
১৯৬৯ সালে, মেট্রোপলিটন পরিবহন প্রকল্পটি ভারতীয় রেলের অধীনে গঠিত হয়েছিল। ১৯৭১ সালে, এমটিপি কলকাতায় দ্রুতগামী গণপরিবহনের জন্য পাঁচটি রেলপথ তৈরির প্রস্তাব করে। সোভিয়েত বিশেষজ্ঞদের (লেনমেট্রোপ্রেক্ট) এবং পূর্ব জার্মান প্রকৌশলীদের সহায়তায় কলকাতা শহরের জন্য মেট্রোর লাইন সরবরাহের জন্য ১৯৭১ সালে একটি মাস্টার প্ল্যান প্রস্তুত করা হয়, যার মোট দৈর্ঘ্য ৯৭.৫ কিমি।

সঠিক অনুচ্ছেদ শিরোনাম কোনটি?
titleA. লাইন
titleB. নির্মাণ
titleC. মেট্রো রেলওয়ে, কলকাতার অধীনে
titleD. ইতিহাস
উত্তর: titleD